User talk:VINODGUDMALWAR

बांबूपासून तयार करण्यात येणार्‍या टोपल्या, सूप, दुरडी व इत्यादी वेगवेगळ्या वस्तू तयार करणारा समाज म्हणजे बुरुड समाज होय. जुन्या काळातील गावगाड्यातील हा समाज आहे. महाराष्ट्रामध्ये हा समाज चांगलाच असून, आजही मूळ व्यवसाय करून हा समाज आपले जीवन जगत आहे. आजही समाजातील ९० टक्के लोक हेच काम करीत आहेत. दुसरा व्यवसाय करणाऱ्यांची संख्याही बोटावर मोजण्याइतकीच आहे. या समाजाचे बांबू, टोपली, सूप, दुरडी, नैवेद्याचे द्रोण, लहान दुरड्या, झाडांच्या संरक्षणासाठी बांबूचे ट्री-गार्ड अशा विविध वस्तू असलेली अनेक दुकाने नजरेस पडतात. त्याचबरोबर आता कुल्फी, आईस्क्रीम, अगरबत्तीसाठी काड्याही बांबूपासून तयार केल्या जातात. दुकानात महिला व पुरुष मंडळी या वस्तू तयार करताना दिसतात. हे काम करणारा समाज म्हणजे बुरुड समाज होय. घराबाहेरच या वस्तूंची दुकाने लावलेली असतात. तर घरांमध्ये हस्तकलेच्या या वस्तू बनविल्या जातात. आधुनिक काळात या वस्तूंना अनेक पर्याय आले असले तरी शहरात व ग्रामीण भागामध्ये या वस्तूंना अजूनही मागणी आहे. त्यामुळे खरेदीसाठी ग्राहक येतात. प्रत्येक कुटुंबातील व्यक्ती हेच काम करते. ते तरुण असो की वृद्ध, महिला असो की पुरुष- ते या वस्तू विणताना नजरेला पडतात. या समाजातील अनेक लोक बांबू विक्रीचा व्यापार करतात. त्यांच्याकडे काम करणारे मजूरही याच समाजातील आहेत. बांबूपासून इतर वस्तू तयार केल्या जातात. हा बांबू कर्नाटक तसेच महाराष्ट्रातील चंद्रपूर, नागपूर व कोकणपट्ट्यातून येतात. पूर्वी अशिक्षित असलेल्या या समाजातील मुले आता दहावी-बारावीपर्यंत शिक्षण घेऊन आपला पारंपरिक व्यवसाय करतात. उच्च शिक्षितांची संख्या या समाजात बोटांवर मोजण्याइतकीच आहे. गेल्या काही वर्षांपासून या समाजाला आपला व्यवसाय टिकवताना धडपड करावी लागत आहेत. त्यात प्लास्टिक सूप, प्लास्टिकच्या टोपल्या आल्या आहेत. त्यात महिलांचा ओढा या वस्तूंकडे वाढला आहे. त्यामुळे हा व्यवसाय टिकविण्याचे आव्हान भविष्यात या समाजासमोर आहे. अनेक सण उत्सव करतात साजरे कर्नाटकातील श्री केतय्या स्वामी हे या समाजाचे धर्मगुरु मानले जातात. केतय्या स्वामी हे महात्मा बसवेश्वरांचे सहकारी राहिलेले आहेत. केतय्या स्वामींची जयंती १० डिसेंबरला साजरी केली जाते. त्याचबरोबर तुळजाभवानी, जेजुरीच्या खंडोबाला पुजणारा हा समाज आहे.

बुरुड समाज
बुरुड समाज VINODGUDMALWAR (talk) 04:35, 11 September 2023 (UTC)